**ZAPISNIK**

**sa sastanka na temu nabave usluge javnog prijevoza u gradu Karlovcu**

Dana 19. svibnja 2023. godine u Maloj vijećnici Grada Karlovca održan je sastanak sa zainteresiranim ponuditeljima na temu postupka javne nabave NABAVA JAVNE USLUGE KOMUNALNOG LINIJSKOG PRIJEVOZA PUTNIKA NA PODRUČJU GRADA KARLOVCA, a koji se sastanak provodi u svrhu istraživanja tržišta a sukladno čl. 198. Zakona o javnoj nabavi (NN 120/16, 114/22)

Prisutni:

Grad Karlovac: pročelnica Službe za javnu nabavu Irena Grčić, pročelnik UO za komunalno gospodarstvo Dario Greb, voditelj odsjeka za promet Marino Ivasić, viši stručni suradnik za javnu nabavu Rahela Ofner.

Fakultet prometnih znanosti: Marijan Jakovljević

Odvjetničko društvo Hanžeković & Partneri, Zagreb: Tamara Lachowski, Mateo Podoreški

Autotransport d.o.o Karlovac: Siniša Bađun, Željko Petrunić

ČAZMATRANS - NOVA d.o.o., Čazma: Gordana Birač

Prijevoz Knežević, Plitvice: Ivan Benić

Vel – tours, Barilović: Ana Škrtić

**OTVORENA PITANJA I ZAKLJUČCI**

Grad Karlovac je u procesu uvođenja usluge novog javnog gradskog prijevoza. Na sastanku su ponuditelji otvorili sljedeća pitanja: plaćanje naknade, tehničke specifikacije, nepromjenjiva/ promjenjiva cijena usluge, visoki standardi kvalitete, strogi uvjeti za izvršenje ugovora.

Novi model javnog prijevoza bit će u obliku javne usluge, a ne koncesije. Naznačeni broj kilometara u troškovniku je postavljen kao okvirna procijenjena količina koja može biti veća ili manja, od koje se može odstupati te će se kilometri obračunavati prema ostvarenoj kilometraži, odnosno naplaćivat će se onoliko koliko je prijeđeno. Cijena se oblikuje po kilometru. Vrijednost ponude može prijeći procijenjenu vrijednost nabave, ali za to moraju biti osigurana sredstva.

U točki 2.10. Dokumentacije o nabavi dopuštena je izmjena ugovora radi obuhvata javne nabave, u slučaju izvanredne situacije ili pandemije koje su ugovorom predviđene, pojedine linije mogu se ukinuti, ali ne trajno, ako se u jednom mjesecu vozi više bit će isplaćeno više, ako se vozi manje, bit će isplaćeno manje.

Pružatelji usluge imali su primjedbu na ugovor oko isplate naknade, u smislu ako se vozi manje što posljedično znači da se plaća manje, a pružatelji usluge i dalje u punoj cijeni moraju platiti radnu snagu, gorivo i dijelove. Također smatraju da je potrebno odrediti promjenjivu cijenu, a ne fiksnu kao što je u nacrtu Dokumentacije o nabavi jer ukoliko cijena goriva, radne snage rezervnih dijelova i sl. poraste, raste i ukupna cijena.

Nadalje, pružatelji usluge zatražili su detaljniju specifikaciju troškova u prilogu tablici mjesečnog izvješća za troškove, amortizaciju troškova po stavkama (infrastruktura, održavanje, stručni kadar, ukupni troškovi ljudskih resursursa kao npr.uskrsnice, regres i dr.).

Pružatelji usluge isto tako smatraju da su postavljene stroge tehničke specifikacije predmeta nabave i visoki standardi kvalitete, a po pitanju izvršavanja ugovora stroge ugovorne kazne.

U tehničkim specifikacijama Grad Karlovac kao naručitelj traži kompletno opremanje vozila te redovito informiranje putnika. Na autobusnim stajalištima pružatelj usluga dužan je postaviti vozni red na oglasnoj ploči, a o potencijalnim promjenama rute, zatvaranju cesta ili radovima na cesti obavještava upravni odjel za komunalno gospodarstvo, odsjek za promet. Pružatelj javne usluge imao je primjedbu na vrijeme kašnjenje te je zatraženo produživanje vremena kašnjenja za više od 5 minuta zbog radova diljem grada te izvanrednim situacijama.

Sve primjedbe pružatelja javne usluge će se razmotriti, po potrebi usvojiti i uvrstiti u Dokumentaciju o nabavi koja će se objaviti u preethodnom savjetovanju sa zaintresiranim GS-a u EOJN RH.

Bilješku sastavila:

Romana Franjković